En aquest vídeo veurem un exemple de com controlar Resolume
de manera externa mitjançant el protocol DMX.
Resolume té diferents protocols per al control extern.
A través del menú "Arena", "Preferences",
accedim a la configuració dels diferents protocols.
El primer, MIDI; el segon, OSC; el tercer, DMX.
És aquí on creem i configurem
els universos DMX d'entrada de Resolume.
A Resolume, el primer univers d'entrada
comença a comptar pel número zero.
En aquest projecte tinc creats tres universos d'entrada:
l'univers 0, l'univers 1 i l'univers 2.
Mitjançant el menú "Shortcut", podem seleccionar
el paràmetre de Resolume que volem controlar de manera externa.
Si seleccionem el menú "Edit DMX",
veiem com els paràmetres s'il·luminen.
Per a l'enviament de missatges DMX,
utilitzarem el software grandMA onPC.
A grandMA onPC tenim configurats dos universos de sortida:
l'univers 1 i l'univers 2.
Mitjançant un panell de botons,
podem enviar els missatges DMX corresponents.
Des del menú "Arena", "Preferences",
podem desplegar el visor de canals d'entrada DMX
per comprovar quins missatges entren a Resolume.
Si activem el panell de botons, podem comprovar
el missatge d'entrada que arriba a Resolume.
Un cop seleccionat el paràmetre
que volem controlar de manera externa,
enviarem el missatge DMX des de la consola de llums
activant el panell de botons.
Podem veure com Resolume
ha rebut el missatge de control.
D'aquesta manera, podem controlar el llançament dels vídeos
i diferents paràmetres de Resolume.
Fins i tot podem llançar una seqüència
en la qual el llançament dels vídeos de Resolume estigui automatitzat.
Al visor podem comprovar els diferents missatges DMX
que entren a Resolume.